[{"text_idx": "#000000", "text": "Norde de Aixi-lago en Nanchang-urbo, Jiangxi-provinco, C\u0302inio, trovig\u0302as Yuweizhou-parko (Fis\u0302vosta Parko), iama grave poluita fis\u0302bredejo. En 2022 la internacia premio AZ Awards donis al g\u0302i du premiojn pri spektinda arkitekturo kaj media gvidforto."}, {"text_idx": "#000001", "text": "Kun totala areo de c\u0302irkau\u0306 556 000 kvadrataj metroj, Yuweizhou-parko mem estas unika natura puriga sistemo. En la pasinteco, la loko estis nur forlasita fis\u0302bredejo, ekzistis neniu planto c\u0302irkau\u0306e, kaj flareblis malbona odoro la tutan jaron. Dum pluvo, polvo senc\u0302ese enig\u0302is en la akvejon, kaj la akvokvalito estis tre ac\u0302a."}, {"text_idx": "#000002", "text": "Konsiderante, ke c\u0302i tiu areo situas c\u0302e grava ekologia nodo de Aixi-lago kaj Ganjiang-rivero, en 2018 Nanchang lanc\u0302is la programon pri Yuweizhou, kaj c\u0302iam tenis ekologian restarigon kaj spacan restrukturadon."}, {"text_idx": "#000003", "text": "Nanchang situas c\u0302e la okcidenta bordo de Poyang-lago, la plej granda dolc\u0302akva lago en C\u0302inio, kaj tie ofte okazas inundoj en la pluv-sezono. Yuweizhou situas en malalta areo de la urbo. Post pluvado, granda kvanto da pluvakvo tie kolektig\u0302as. La projektisto klopodis konservi la ekvilibron inter la kvanto de elfosita tero kaj remetota tero por la parko. Oni formis insulojn lau\u0306 lokaj pejzag\u0302oj, kaj rezervis spacon por enteni pluvakvon. La parko povas elteni2-metran altig\u0302on de akvonivelo kaj havas stokan kapaciton de 882 000 kubmetroj da akvo. Dum la pluv-sezono, g\u0302i efike mildigas la premon sur la urba tubreto, purigas surfacan pluvakvon kaj reduktas la riskon de inundo."}, {"text_idx": "#000004", "text": "Kun tiu c\u0302i natura ekosistemo, la akvosistemo de Yuweizhou formis sian stabilan \"mempurigan\" medion. La origine kvaraklasa akvo enkondukita en Yuweizhou farig\u0302os triaklasa akvo kaj enig\u0302os en Ganjiang-rivero."}, {"text_idx": "#000005", "text": "Reguligante pluvakvon, plibeligante la medion, kreante vivejon por migrantaj birdoj kaj provizante urban distrejon, la malsekeja parko kun ekologia rolo kaj estetika valoro jam farig\u0302is nova ejo kie lokanoj renkontig\u0302as kun la naturo."}]